钦定古今图书集成/明伦汇编/官常典/第075卷 > 始安王方略
## 钦定古今图书集成/明伦汇编/官常典/第075卷 > 始安王方略

按《南史》本传：“始安王方略，元帝第十子，贞惠世子母
弟也。母王氏，王琳之次姊。元帝即位，拜贵嫔，次妹又
为良人，并蒙宠幸，方略益钟爱。侯景乱，元帝结好于
魏，方略年数岁，便遣入关。元帝亲送近畿，执手歔欷。
既而旋驾忆之，赋诗曰：‘如何吾幼子，胜衣已别离。十
日无由宴，千里送远垂’。至长安即得还，赠遗甚厚。江”
陵丧亡，遇害。贵嫔良人，并更诞子，未出阁，无封失名。